Document ID: 32008D0894

POLIITTISTEN JA TURVALLISUUSASIOIDEN KOMITEAN PÄÄTÖS EUMM/1/2008,
tehty 16 päivänä syyskuuta 2008,
Georgiassa toteutettavan Euroopan unionin tarkkailuoperaation (EUMM Georgia) johtajan nimittämisestä
(2008/894/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
ottaa huomioon 15 päivänä syyskuuta 2008 hyväksytyn neuvoston yhteisen toiminnan 2008/736/YUTP Georgiassa toteutettavasta Euroopan unionin tarkkailuoperaatiosta (EUMM Georgia) (1) ja erityisesti sen 10 artiklan 1 kohdan,
sekä katsoo seuraavaa:
(1)
Yhteisen toiminnan 2008/736/YUTP 10 artiklan 1 kohdassa valtuutetaan PTK tekemään asiaankuuluvat EUMM Georgian poliittista valvontaa ja strategista johtamista koskevat päätökset Euroopan unionista tehdyn sopimuksen 25 artiklan mukaisesti, mukaan lukien päätös operaation johtajan nimittämisestä.
(2)
Korkeana edustajana toimiva pääsihteeri on ehdottanut Hansjörg HABERIN nimittämistä EUMM Georgian johtajaksi,
ON PÄÄTTÄNYT SEURAAVAA:
1 artikla
Nimitetään Hansjörg HABER Georgiassa toteutettavan Euroopan unionin tarkkailuoperaation (EUMM Georgia) johtajaksi.
2 artikla
Tämä päätös tulee voimaan päivänä, jona se tehdään.
Sitä sovelletaan 15 päivään syyskuuta 2009.
Tehty Brysselissä 16 päivänä syyskuuta 2008.

Labels: 5
7
9
18
15